کێلسی

کێلسی (بە پۆڵەندی: Kielce) شارێکە لە باشووری ڕۆژھەڵاتی پۆڵەندا و ژمارەی دانیشتووانی ١٨٩٬٩٠٣ کەسە (٢٠٢٥).https://worldpopulationreview.com/cities/poland/kielce ھەروەھا پایتەختی پارێزگای شویتۆکریسکییە لە ساڵی ١٩٩٩ەوە، کە پێشتر ناوچەیەکی ئیداریی ڤۆیڤۆدێشیپی کێلسی بووە (١٩١٩–١٩٣٩، ١٩٤٥–١٩٩٨). شارێکە دەکەوێتە ناوەڕاستی شاخەکانی شویتۆکریسکی، لە کەناری ڕووباری سیلنیکا لە بەشی باکووری کاونتی مێژوویی پۆڵەندا لە پۆڵەندای بچووک. ناوەندێکی گرنگە بۆ بەردی جیڕی، کێلسی ئێستا ناوەندێکی ئاڵوگۆڕ و بازرگانییە.

 جوولەکەکان 
کێلسی وەک زۆرێک لە شارەکانی دیکەی ئەورووپا تا جەنگی جیھانیی دووەم ژمارەی دانیشتووانی جوولەکەیەکی بەرچاوی ھەبوو. بەپێی سەرژمێری ساڵی ١٨٩٧ی ڕووسیا، جوولەکەکان ٦٤٠٠ کەسیان پێکھێناوە لە کۆی ژمارەی دانیشتووانی ٢٣ ھەزار و ٢٠٠ کەس (نزیکەی لەسەدا ٢٧٪). لە سەروبەندی جەنگی جیھانی دووەمدا ٢٤ ھەزار جوولەکە دانیشتووی شاری کێلسی بوون کە نزیکەی یەک لەسەر سێی دانیشتووانی ئەو کاتە بوو. ڕاستەوخۆ دوای داگیرکاری ئەڵمانیا لە ئەیلوولی ١٩٣٩، ڕێوشوێن لە شێوەی غەرامەکردن، دەستبەسەرداگرتنی موڵک و ماڵی، کاری زۆرەملێ و ھاوشێوەکانی دژی جوولەکەکان گیرا. لە نیسانی ساڵی ١٩٤١ گێتۆی جوولەکەکان دامەزرا، ناوچەیەک کە جوولەکەکان بە جیا لە باقی دانیشتووان تێیدا دەژیا. زۆرێک لە جوولەکەکان ناچار بوون لەوێ بژین، زۆرێکیان ناچار بوون لە کارگەیەکی تەقەمەنی ئەڵمانی لە نزیکەوە کار بکەن. لە مانگی ئابی ساڵی ١٩٤٢ لەناوبردنی گێتۆی جوولەکەکان دەستی پێکرد. تەنھا لە ماوەی پێنج ڕۆژدا مەزەندە دەکرێت دوو ھەزار جوولەکە لە ژیاندا ماونەتەوە لەوانەی لە کۆمەڵکوژییەکە ڕزگاریان بوو، پێش ئەوەی بگوازرێنەوە بۆ کەمپی کۆکردنەوەی ترێبلینکا، پاشان ڕەوانەی کەمپێکی تری کاری زۆرەملێ کران.

 ئەمانەش ببینە 
 کۆمەڵکوژیی کێلسی

 سەرچاوەکان